
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ.Φύλλου 914 

18 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της αριθ. 6117 + 6018/19.5.2000 συ¬ 
στατικής πράξης της Αναπτυξιακής Δημοτικής Επι¬ 


χείρησης του Δήμου Αλκρείρας «Η ΑΘΗΝΑ». 1 

Σύσταση Νομικού Προσώπου με την επωνυμία «ΔΗ¬ 
ΜΟΤΙΚΗ ΒΙΒΛΙΟΘΗΚΗ Δ/Δ/ ΠΛΑΤΑΝΟΥ» του Δή¬ 
μου Παραληθαίων, Ν. Τρικάλων. 2 

Τροποποίηση του Οργανισμού Εσωτερικής Υπηρε¬ 
σίας του Δήμου Λεύκτρου, Ν. Μεσσηνίας. 3 

Χορήγηση άδειας μεταλλευτικών ερευνών στον Πλου- 

μή Χατζηαγγέλου στο Ν. Ροδόπης. 4 

Χορήγηση άδειας Μεταλλευτικών Ερευνών στον 

Πλουμή Χατζηαγγέλου στο Ν. Ροδόπης. 5 

Έγκριση υπερωριακής απασχόλησης μονίμων υπ/λων 

του Δ. Πόρου Ν. Αττικής, έτους 2004. 6 

Κατανομή ωρών υπερωριακής εργασίας στο Πρό¬ 
γραμμα δακοκτονίας 2004, της Δ/νσης Γεωργίας Ν. 

Βοιωτίας. 7 

Καθιέρωση υπερωριακής απασχόλησης υπαλλήλων 

του Δήμου Κομοτηνής, Ν. Ροδόπης. 8 

Καθιέρωση υπερωριακής εργασίας σε μόνιμους υπαλ¬ 
λήλους του Δήμου Ωλένης, Ν. Ηλείας έτους 2004. 9 

Καθιέρωση υπερωριακής απασχόλησης σε υπάλληλο 
της Κοινότητας Σαμαρίνας, Ν. Γρεβενών για το 


έτος 2004. 10 

Καθιέρωση υπερωριακής εργασίας των υπαλλήλων 
της Κοινότητας Πενταλόφου, Ν. Κοζάνης για το 

έτος 2004. 11 

Καθιέρωση υπερωριακής απασχόλησης υπαλλήλων 
του Αθλητικού Κέντρου του Δήμου Σοφάδων, Ν. 

Καρδίτσας για το έτος 2004 . 12 

Καθιέρωση υπερωριακής απασχόλησης σε υπαλλή- 
λουςτου Α'Δημοτικού Παιδικού Σταθμού Μεγάρων 

για το έτος 2004. 13 

Καθιέρωση υπερωριακής εργασίας υπαλλήλων του 
Παιδικού και Βρεφικού Σταθμού Δήμου Χίου από 

1.4.2004 έως 31.12.2004. 14 

Μεταφορά φοιτητών και υποψηφίων διδακτόρων των 
μεταφερθέντων τμημάτων του Αριστοτελείου Πα¬ 
νεπιστημίου Θεσσαλονίκης στο Πανεπιστήμιο Δυ¬ 
τικής Μακεδονίας. 15 


ΑΠΟΦΑΣΕΙ Σ 

Αριθ. 7172 ( 1 ) 

Τροποποίηση της υπ’ αριθμ. 6117 + 6018/19.5.2000 συ¬ 
στατικής πράξης της Αναπτυξιακής Δημοτικής Επιχεί¬ 
ρησης του Δήμου Αλκρείρας «Η ΑΘΗΝΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την με αριθμ. 241 Γ.Γ./18.8.1998 (ΦΕΚ 939/Β/98) από¬ 
φασή μας «περί ανάθεσης άσκησης αρμοδιοτήτων και 
εξουσιοδότησης υπογραφής». 

4. Την με αριθμό 6117+6018/19.5.2000 απόφασή μας 
περί σύστασης αμιγούς Δημοτικής Επιχείρησης με την 
επωνυμία «Αναπτυξιακή Δημοτική Επιχείρηση Δήμου Αλι- 
φείρας». 

5. Την με αριθμ. 607/2004 απόφαση του Δημοτικού Συμ¬ 
βουλίου Αλκρείρας με την οποία τροποποιείται τη συστα¬ 
τική πράξη της Αναπτυξιακής Δημοτικής Επιχείρησης κα¬ 
τά το μέρος που αφορά στην αύξηση του Ιδρυτικού Κε¬ 
φαλαίου, αποφασίζουμε: 

Τροποποιούμε το τελευταίο άρθρο, της 6117+6018/ 
19.5.2000 απόφασής μας, που αφορά στην κάλυψη δα¬ 
πάνης, ως εξής: 

Από τις διατάξεις της παρούσας προκαλείται δαπάνη σε 
βάρος του Προϋπολογισμού του Δήμου Αλιφείρας Οικο¬ 
νομικού έτους 2004 ύψους 41.085,84 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 1 Ιουνίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΔΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 7766 (2) 

Σύσταση Νομικού Προσώπου με την επωνυμία «ΔΗΜΟΤΙ¬ 
ΚΗ ΒΙΒΛΙΟΘΗΚΗ Δ/Δ/ ΠΛΑΤΑΝΟΥ» του Δήμου Παρα- 
ληθαίων, Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 10 του άρθρου 6 του Ν. 2503/ 
1997 «Διοίκηση, Οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

2. Τις διατάξεις του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 203 «Δημοτικού και Κοινο¬ 
τικού Κώδικα (Π.Δ. 410/1995)». 

4. Την υπ’ αριθμ. 2106/10.5.2001 απόφαση του Γενικού 
Γραμματέα Περιφέρειας Θεσσαλίας «Εξουσιοδότηση 
στον Προϊστάμενο της Δ/νσης Τοπικής Αυτ/σης και Δ/σης 
Τρικάλων και στους Προϊσταμένους Τμημάτων της ίδιας 
Υπηρεσίας για υπογραφή εγγράφων με εντολή Γενικού 
Γραμματέα Περιφέρειας Θεσσαλίας» (ΦΕΚ 597/Β/ 
21.5.2001). 

5. Την υπ’ αριθμ. 62/2004 απόφαση του Δημοτικού Συμ¬ 
βουλίου του Δήμου Παραληθαίων, αποφασίζουμε: 

1. Συνιστάται στο Δήμο Παραληθαίων, Νομού Τρικάλων 
και στο Δ.Δ. Πλατάνου Νομικό Πρόσωπο με την επωνυμία 
«ΔΗΜΟΤΙΚΗ ΒΙΒΛΙΟΘΗΚΗ Δ/Δ/ ΠΛΑΤΑΝΟΥ» του Δήμου 
Παραληθαίων. 

2. Σκοπός του Νομικού Προσώπου είναι: 

α. Η εν γένει εξύψωση του πνευματικού επιπέδου των 
δημοτών, ο συνεχής εμπλουτισμός της βιβλιοθήκης με βι¬ 
βλία και η μελέτη αυτών από τους κατοίκους του Δημοτι¬ 
κού Διαμερίσματος, η συγκέντρωση και προμήθεια κάθε 
είδους βιβλίου, η οργάνωση και λειτουργία της βιβλιοθή¬ 
κης ώστε να λειτουργεί ως αναγνωστήριο και ως δανει¬ 
στική βιβλιοθήκη και η διοργάνωση μορφωτικών εκδηλώ¬ 
σεων με στόχο την πνευματική καλλιέργεια των δημοτών 
μας καθώς και η διάδοση του βιβλίου. 

3. Πόροι του Κ.Α.Π.Η. είναι: 

α) Η ετήσια Επιχορήγηση του Δήμου προςτα Ν .Πρόσωπα. 

β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό 
Πρόσωπο είτε προς το Δήμο Παραληθαίων για τα Νομικά 
Πρόσωπα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Οι πρόσοδοι από την ίδια αυτού περιουσία. 

ε) Κάθε άλλη νόμιμη πρόσοδος. 

4. Το Νομικό Πρόσωπο «ΔΗΜΟΤΙΚΗ ΒΙΒΛΙΟΘΗΚΗ Δ/Δ/ 
ΠΛΑΤΑΝΟΥ» φέρειτη δική του σφραγίδα με την επωνυμία 
κυκλικά «ΕΛΛΗΝΙΚΗ ΔΗΜΟΚΡΑΤΙΑΔΗΜΟΣ ΠΑΡΑΛΗΘΑΙ- 
ΩΝ» και στον εσωτερικό κύκλο «ΔΗΜΟΤΙΚΗ ΒΙΒΛΙΟΘΗ¬ 
ΚΗ Δ/Δ/ ΠΛΑΤΑΝΟΥ». 

5. Η θητεία των μελώντου Διοικητικού Συμβουλίου ακο¬ 
λουθεί τη θητεία του Δημοτικού Συμβουλίου και λήγει με 
την εγκατάσταση των νέων μελών. 

6. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

7. Η ΔΗΜΟΤΙΚΗ ΒΙΒΛΙΟΘΗΚΗ Δ/Δ/ ΠΛΑΤΑΝΟΥ θα στε¬ 
γάζεται στο Κοινοτικό Κατάστημα Πλατάνου όπου υπάρ¬ 
χει κατάλληλα διαμορφωμένος χώρος για βιβλιοθήκη. 

8. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Δή¬ 
μου Παραληθαίων. 

9. Με την παρούσα απόφαση καταργείται το Ν.Π.Δ.Δ. 
με την επωνυμία «Κοινοτική βιβλιοθήκη Πλατάνου Τρικά¬ 
λων» (Π.Δ. 888/1979/ΦΕΚ253/Α/14.11.1979). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 2 Ιουνίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 6073 (3) 

Τροποποίηση του Οργανισμού Εσωτερικής Υπηρεσίας 
του Δήμου Λεύκτρου, Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις του άρθρου 12τουΝ. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 5 
του Ν. 2307/1995 και 1 παρ. 2εδαφ. στ'του Ν. 2503/1997, 
περί οργανισμών εσωτερικής υπηρεσίας των ΟΤΑ Α' βαθ¬ 
μού. 

2. Τις διατάξεις του Π.Δ/τος 50/2001, άρθρο 21 παρ. 2, 
όπως τροποποιήθηκαν με τις όμοιες της παρ. 13 του 
Π.Δ/τος 347/2003 (προσόντα διορισμού σε θέσεις του 
κλάδου ΔΕ 29 οδηγών). 

3. Την υπ’ αριθμ. 4889/19.4.1999 απόφασή μας η οποία 
δημοσιεύθηκε στο ΦΕΚ 768/Β/19.5.1999, με την οποία 
εγκρίθηκε ο Ο.Ε.Υ. του Δήμου Λεύκτρου (όπως τροπο¬ 
ποιήθηκε με την Α.Π. 19919/21.12.2003 όμοια δική μας - 
ΦΕΚ 1826/ Β/31.12.2003). 

4. Την Α.Π. 1832/21.2.2000 απόφασή μας (ΦΕΚ 79/ 
10.3.2000) περί μετατροπής της (υπάρχουσας) οργανι¬ 
κής θέσης Ιδιωτ. Δικαίου Αορίστου Χρόνου (του Ο.Ε.Υ. 
του δήμου Λεύκτρου), σε αντίστοιχη μόνιμη οργανική θέ¬ 
ση με σχέση εργασίας Δημοσίου Δικαίου, και διορισμού 
σ’ αυτή του Ευάγγελου Χρηστέατου Δημητρίου. 

5. Την Α.Π. 2742/19.3.2003 απόφασή μας (περίληψη της 
οποίας δημοσιεύθηκε στο ΦΕΚ 73/τ. Ν.Π.Δ.Δ./3.4.2003), 
με την οποία κατατάχθηκε ο Χρήστος Γεωργίκος σε προ¬ 
σωρινή προσωποπαγή θέση Ιδιωτικού Δικαίου Αορίστου 
Χρόνου (που συστάθηκε με την ως άνω απόφαση), με την 
ειδικότητα του οδηγού απορριμματοφόρου στον Δήμο 
Λεύκτρου, και η οποία απόφασή μας εκδόθηκε κατ' εφαρ¬ 
μογή της υπ’ αριθμ. 481/2002 απόφασης του Διοικητικού 
Εφετείου Τριπόλεως. 

6. Τις υπ’ αριθμ. 179/2003, 222/2003 και 45/2004 απο¬ 
φάσεις του Δ.Σ. Λεύκτρου περί τροποποίησης (συμπλή¬ 
ρωσης) του Ο.Ε.Υ. του Δήμου με την σύσταση. 

7. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, έτσι όπως αυτή διατυπώ¬ 
θηκε στο Πρακτικό Νο 10/18.11.2003 με το οποίο εγκρίνο- 
νται εν μέρει οι ως άνω αποφάσεις του Δ.Σ Λεύκτρου. 

8. Την υπ’ αριθμ. 7092/1997 απόφαση του Γ.Γ.Π.Π. «πε¬ 
ρί άσκησης αρμοδιοτήτων κατ’ εντολή» (ΦΕΚ 551/τ. Β'/ 
3.6.1998), αποφασίζουμε: 

Τροποποιούμε την υπ’ αριθμ. 4889/19.4.1999 απόφασή 
μας η οποία δημοσιεύθηκε στο ΦΕΚ 768/Β/19.5.1999, με 
την οποία εγκρίθηκε ο Ο.Ε.Υ. του Δήμου Λεύκτρου (όπως 
τροποποιήθηκε με την Α.Π. 19919/ 21.12.2003 όμοια δική 
μας - ΦΕΚ 1826/Β/31.12.2003) και ως εξής: 

Α. Στο Μέρος I. ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑ¬ 
ΤΟΣ ΤΟΥ ΔΗΜΟΥ ΛΕΥΚΤΡΟΥ, 

1. Συνιστάται Αυτοτελές Γραφείο Κ.Ε.Π. (υπαγόμενο 
στον δήμαρχο - άρθρο 31 παρ. 4βτου Ν. 3013/2002). 

2. Στο ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ, συνιστά- 
ται Γ ραφείο Ταμειακής Υπηρεσίας. 

3. Στην παράγραφο, 2. Οι αναγκαίες διοικητικές θέσεις 
που προβλέπονται κατά διοικητική μονάδα είναι οι εξής, 

α) στην Ενότητα, Α. ΠΡΟΣΩΠΙΚΟ ΜΕ ΣΧΕΣΗ ΔΗΜΟΣΙ¬ 
ΟΥ ΔΙΚΑΙΟΥ, 

- στο Τμήμα Οικονομικών Υπηρεσιών, προστίθεται Γρα- 
φείοΤαμιακής Υπηρεσίας (μετά το Γ ραφείο Λογιστικού και 
Εκκαθάρισης Δαπανών(Έξοδα)), όπου εντάσσεται μία (1) 
θέση ΠΕ ή ΤΕ Οικονομικού - Λογιστικού (εφαρμογή Διπλο¬ 
γραφικού /Α.Π. 8048/25.2.2003 εγκύκλιος ΥΠΕΣΔΔΑ). 

- στο Τμήμα Τεχνικών Υπηρεσιών, καταργείται η υφι¬ 
στάμενη μία(1) θέση Συντηρητή -Εργάτη Ύδρευσης, και 
προστίθενται μία (1) θέση ΥΕ 16 Συντηρητή Δικτύου 
Ύδρευσης(Α.Π. 1832/21.2.2000 απόφασή μας), και μία 
(1) θέση ΥΕ 16 Εργατών Γενικών καθηκόντων. 

β) Δημιουργείται, σε εφαρμογή της αριθμ. 481/2002 
αποφάσεως του Διοικητικού ΕφετείουΤριπόλεως, Ενότη¬ 
τα Γ. ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ (μετά την 
Ενότητα Β. ΙΔΙΩΤΙΚΟΥ ΔΙΚΑΙΟΥ), όπου εντάσσεται μία (1) 
προσωρινή προσωποπαγή θέση Ιδιωτικού Δικαίου Αορί¬ 
στου Χρόνου ειδικότητας οδηγού απορριμματοφόρου 
(Α.Π. 2742/19.3.2003 απόφασή μας). 

Β. Στο Μέρος II. ΑΡΜΟΔΙΟΤΗΤΕΣ ΥΠΗΡΕΣΙΩΝ, 

1. Μετά την φράση «Οι αρμοδιότητες κάθε μιας από τις 
υπηρεσίες ορίζονται συνοπτικά ως εξής», Προστίθεται, 
παράγραφος, Αρμοδιότητες Κ.Ε.Π.: 

Η παροχή διοικητικών πληροφοριών και η διεκπεραίω¬ 
ση υποθέσεων των πολιτών από την υποβολή της αίτησης 
μέχρι την έκδοση της τελικής πράξης σε συνεργασία με 
τις καθ’ ύλην αρμόδιες υπηρεσίες. Ειδικότερα το ΚΕΠ θα 
έχει τις αρμοδιότητες όπως αυτές θα καθορίζονται από 
την εκάστοτε νομοθεσία. 

2. Στο ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ, προστίθε¬ 
ται παράγραφος, 

3. Γ ραφείο Ταμιακής Υπηρεσίας(αρμοδιότητες): 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτου ργίας των υπη ρεσιών του Δή μο υ και 
των αντίστοιχων προϋπολογισμών εσόδων του Δήμου. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ειδικό Ταμείο του Δήμου. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου 


• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κλπ 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση/ εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κλπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

• Τήρηση των βιβλίων και αρχείων του Λογιστικού συ¬ 
στήματος. 

• Τήρηση του νέου Διπλογραφικού λογιστικού Συστή¬ 
ματος 

• Τήρηση μητρώου παγίων και σύνταξη οικονομικής κα- 
ταστάσεως. 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ειδικό Ταμείο 
του Δήμου για τη διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείωνπου ζητούνται από Δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή 
υλικών για τις ανάγκες του Δήμου, και συμμετοχή στις 
αντίστοιχες επιτροπές αξιολόγησης προσφορών και πα¬ 
ραλαβής. 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κλπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

3. Στο ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ, 

α) στην παράγραφο 2. Γ ραφείο Υπηρεσίας Υδρεύσεως 
-Ηλεκτροφωτισμού, στην υποπαράγραφο 2.1 Ύδρευσης 

- Ηλεκτροφωτισμού διαγράφεται το πρώτο εδάφιο: «Κα¬ 
ταμέτρηση.Οικονομικής Υπηρεσίας». 

β) στην παράγραφο 3. Γραφείο Υπηρεσίας Καθαριότη¬ 
τας - Αποχέτευσης διαγράφεται όλη η υποπαράγραφος 

3.1 Αποχέτευση, και η υποπαράγραφος 3.2 Καθαριότητα 
αναριθμείται σε 3.1, και η υποπαράγραφος 3.3 Συνεργείο 
νεκροταφείου αναριθμείται σε 3.2. 

- Κατά τα λοιπά ισχύει ως έχει η υπ’ αριθμ. 4889/ 
19.4.1999 απόφασή μας η οποία δημοσιεύθηκε στο ΦΕΚ 
768/Β/19.5.1999, με την οποία εγκρίθηκε ο Ο.Ε.Υτου Δή¬ 
μου Λεύκτρου (όπως τροποποιήθηκε με την Α.Π. 19919/ 
21.12.2001 όμοια δική μας - ΦΕΚ 1826/Β/31.12.2001). 

- Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 27 Μαΐου 2004 

Με εντολή Γ ενικού Γ ραμματέα Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. ΔΙΒΜ/Φ24.181/οικ. 563 (4) 

Χορήγηση άδειας μεταλλευτικών ερευνών στον Πλουμή 
Χατζηαγγέλου στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΕΜ/Φ24.181/οικ.563/2.6.2004 απόφαση του 
Νομάρχη Ροδόπης που εκδόθηκε σύμφωνα με τις διατά¬ 
ξεις του Ν.Δ/τος 210/1973, χορηγείται στον Πλουμή Χα- 
τζηαγγέλου του Κωνσταντίνου, κάτοικο Θεσσαλονίκης, 
άδεια μεταλλευτικών ερευνών (Α.Β.Μ. 550), διάρκειας 
τριών (3) ετών, σε χώρο έκτασης 9.852,50 στρεμμάτων, 
ευρισκόμενο στην περιφέρεια της κοινότητας Κέχρου (οι¬ 
κισμοί Άνω και Κάτω Καμπή) του Νομού Ροδόπης, που 
έχει τα εξής όρια: 

1. Τ.Σ. Α Α.Σ. Χ=-4.300 Ψ =+4.600 και από εκεί στο 

2. Τ.Σ. Β Α.Σ. Χ=-3.600 Ψ = +3.100 και από εκεί στο 

3. Τ.Σ. Γ Α.Σ. Χ=-4.600 Ψ= -300 και από εκεί στο 

4. Τ.Σ. Δ Α.Σ. Χ=-5.200 Ψ= -1.200 και από εκεί στο 

5. Τ.Σ. Ε Α.Σ. Χ=-6.150 Ψ = -850 και από εκεί στο 

6. Τ.Σ. Ζ Α.Σ. Χ=-6.850 Ψ= +1.050 και από εκεί στο 

αρχικό Τ.Σ.Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΑΙΣΥΜΗ, με κλίμακα 1:100.000, όπου Ε=41° 15'και 
Μ = +2° 15'. 

Κομοτηνή, 2 Ιουνίου 2004 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-♦- 

Αριθ. ΔΙΒΜ/Φ24.184/οικ. 564 (5) 

Χορήγηση άδειας μεταλλευτικών ερευνών στον Πλουμή 
Χατζηαγγέλου στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΕΜ/Φ24.184/οικ.564/2.6.2004 απόφαση του 
Νομάρχη Ροδόπης που εκδόθηκε σύμφωνα με τις διατά¬ 
ξεις του Ν.Δ/τος 210/1973, χορηγείται στον Πλουμή Χα- 
τζηαγγέλου του Κωνσταντίνου, κάτοικο Θεσσαλονίκης, 
άδεια μεταλλευτικών ερευνών (Α.Β.Μ. 553), διάρκειας 
τριών (3) ετών, σε χώρο έκτασης 3.397,50 στρεμμάτων, 
ευρισκόμενο στηνπεριφέρειατου Δήμου Σαπών (οικισμοί 
Βέλκιο και Αετοκορυφή) του Νομού Ροδόπης, που έχει τα 
εξής όρια: 


1. Τ.Σ. Α Α.Σ. Χ=+ 15.300 Ψ =+ 27.500 και από εκεί στο 

2. Τ.Σ. Β Α.Σ. Χ= +15.100 Ψ =+ 25.750 και από εκεί στο 

3. Τ.Σ. Γ Α.Σ. Χ= +13.700 Ψ=+25.750 και από εκεί στο 

4. Τ.Σ. Δ Α.Σ. Χ= +13.000 Ψ=+27.700 και από εκεί στο 

αρχικό Τ.Σ.Α. 

Οι αζιμουθιακές συντ/μένες των ορίων του ανωτέρω 
χώρου αναφέρονται στο κέντρο φύλλου του Επιτελικού 
Χάρτη ΜΑΡΩΝΕΙΑ, με κλίμακα 1:100.000, όπου Ε=40° 45' 
και Μ = +1 ° 45'. 

Κομοτηνή, 2 Ιουνίου 2004 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 
-♦- 

Αριθ. 89/1643 (6) 

Έγκριση υπερωριακής απασχόλησης μονίμων υπ/λων 
του Δ. Πόρου Ν. Αττικής, έτους 2004. 

Ο ΔΗΜΑΡΧΟΣ ΠΟΡΟΥ Ν. ΑΤΤΙΚΗΣ 

Έχοντας υπόψη: 

1. Τις διατάξεις του πρώτου εδαφίου της παρ. 2του άρ¬ 
θρου 106 του Ν. 1188/1981 όπως αντικαταστάθηκε με το 
άρθροδπαρ. 15του Ν. 2307/1995. 

2. Τις διατάξειςτου άρθρου 16του Ν. 3205/2003, και την 
υπ’ αριθμ. 2/72757/0022/31.12.2003 εγκύκλιο του Γενικού 
Λογιστηρίου του Κράτους. 

3. Τις ειδικές διατάξεις της παρ. 10 του άρθρου 12τουΝ. 
2503/1997, καιτηςπαρ. 7του άρθρου 25του Ν. 2738/1999. 

4. Την ανάγκη αντιμετώπισης εκτάκτων και εποχιακών 
αναγκών, ως και την ανάγκη λειτουργίας των υπηρεσιών 
του Δήμου, κατά τις απογευματινές ώρες και κατά τις Κυ¬ 
ριακές και εξαιρέσιμες. 

5. Το γεγονός ότι στον εγκεκριμμένο προϋπολογισμό του 
Δήμου Πόρου,έτους 2004, έχει προβλεφθεί η σχετική πί¬ 
στωση που ανέρχεται στο ποσόντων 17.000 ευρώ και βα¬ 
ρύνει τους Κ.Α. Ε. 05.113.1 για τις Διοικητικές Υπηρεσίες, 

15.113.1 για την υπηρεσία καθαριότητας, 20.113.1 για την 
υπηρεσία ύδρευσης, 35.113.1 για την υπηρεσία αποχέτευ¬ 
σης,40.113.1 για την υπηρεσία ηλεκτροφωτισμού, και 

75.113.1 για τις τεχνικές υπηρεσίες, αποφασίζουμε: 

Εγκρίνουμε την υπερωριακή απογευματινή εργασία ως 

και την εργασία Κυριακών και εξαιρέσιμων ημερών, όπως 
παρακάτω: 

Α. ΥΠΕΡΩΡΙΕΣ ΑΠΟΓΕΥΜΑΤΙΝΗΣ ΑΠΑΣΧΟΛΗΣΗΣ: 

1. Για επτά (7) υπαλλήλους των Διοικητικών και Οικονο¬ 
μικών Υπηρεσιών έως και 60 ώρες μηνιαίως για τον κάθε 
υπάλληλο. 

2. Για επτά (7) υπαλλήλους της υπηρεσίας Ύδρευσης, 
έως και 60 ώρες μηνιαίως για τον κάθε υπάλληλο. 

3. Για οκτώ (8) υπαλλήλους της υπηρεσίας Καθαριότη¬ 
τας, έως και 60 ώρες μηνιαίως για τον κάθε υπάλληλο. 

4. Για δύο (2) υπαλλήλους της υπηρεσίας Ηλεκτροφω- 
τισμού, έως 60 ώρες μηνιαίως για τον κάθε υπάλληλο. 

5. Για δύο (2) υπαλλήλους της Τεχνικής Υπηρεσίας, έως 
60 ώρες μηνιαίως για τον κάθε υπάλλληλο. 

6. Για έναν (1) υπάλληλο της υπηρεσίας Αποχέτευσης, 
έως και 60 ώρες μηνιαίως. 

Β. ΥΠΕΡΩΡΙΕΣ ΓΙΑ ΕΡΓΑΣΙΑ ΚΑΤΑ ΤΙΣ ΚΥΡΙΑΚΕΣ ΚΑΙ 
ΕΞΑΙΡΕΣΙΜΕΣ: 

1. Για επτά (7) υπαλλήλους της Υπηρεσίας Ύδρευσης, 
έως 16 ώρες μηνιαία για τον κάθε υπάλληλο. 

2. Για οκτώ (8) υπαλλήλους της Υπηρεσίας Καθαριότη¬ 
τας, έως 16 ώρες μηνιαία για τον κάθε υπάλληλο. 

3. Γ ια δύο (2) υπαλλήλους της Υπηρεσίας Ηλεκτροφω- 
τισμού, έως 16 ώρες μηνιαία για τον κάθε υπάλληλο. 

4. Για δύο (2) υπαλλήλους της Τεχνικής Υπηρεσίας, έως 
16 ώρες μηνιαία για τον κάθε υπάλληλο. 

5. Για έναν (1) υπάλληλο της υπηρεσίας Αποχέτευσης, 
έως 16 ώρες μηνιαία. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πόρος, 15 Απριλίου 2004 

Ο Δήμαρχος 
ΣΠΥΡΟΣ ΣΠΥΡΙΔΩΝ 

-♦- 

Αριθ. 9592 (7) 

Κατανομή ωρών υπερωριακής εργασίας στο Πρόγραμ¬ 
μα δακοκτονίας 2004, της Δ/νσης Γεωργίας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Το Ν. 3205/2003, άρθρο 16, αναμόρφωση μισθολογίου 
προσωπικού της Δημόσιας Διοίκησης (υπερωριακή εργασία). 

2. Το Ν. 2592/1998, άρθρο 15, αναπροσαρμογή συντά¬ 
ξεων πολιτικών συνταξιούχωντου Δημοσίου, ρύθμιση συ- 
νταξιοδοτικών θεμάτων και άλλες δαπάνες. 

3. Το Ν. 2732/1999, άρθρα 10-12, Διεπαγγελματικές 
Οργανώσεις και ρύθμιση θεμάτων αρμοδιότητας του 
Υπουργείου Γεωργίας. 

4. Το Ν. 2738/1999, άρθρο 25 παρ. 7, Συλλογικές δια¬ 
πραγματεύσεις στη Δημόσια Διοίκηση και άλλες διατάξεις. 

5. Το υπ’ αριθμ. 248138/10.5.2004 έγγραφο της Δ/νσης 
Προστασίας Φυτικής Παραγωγής του ΥΠ.ΓΕ. 

6. Την υπ’ αριθμ. 6376/21.4.2004 απόφαση του Νομάρ¬ 
χη Βοιωτίας «Ανάθεση καθηκόντων προσωπικού Δ/νσης 
Γ εωργίας που θα ασχοληθεί με το Πρόγραμμα Δακοκτο¬ 
νίας κατά το έτος 2004». 

7. Τις αυξημένες ανάγκες για την υπερωριακή απασχό¬ 
ληση του εμπλεκομένου προσωπικού δακοκτονίας δεδο¬ 
μένου ότι η φύση των εργασιών δεν υπόκειται στους πε¬ 
ριορισμούς του ωραρίου λειτουργίας των υπηρεσιών. 

8. Το γεγονός ότι από την εφαρμογή της παρούσης 
απόφασης προκαλείται δαπάνη εις βάρος των πιστώσεων 
του τακτικού Προϋπολογισμού οι οποίες έχουν μεταφερ¬ 
θεί στους Νομαρχιακούς Προϋπολογισμούς (Φορέας 29/ 
110 ΚΑΕ 5,96) ύψους 12529,70 ΕΥΡΩ που είναι εξασφαλι¬ 
σμένες, αποφασίζουμε: 

Εγκρίνουμε και κατανέμουμε τις ώρες υπερωριακής απα¬ 
σχόλησης τόσο τις απογευματινές όσο και των Κυριακών 
και εξαιρέσιμων ημερών για τους υπαλλήλους της Δ/νσης 
Γ εωργίας που θα ασχοληθούν με το πρόγραμμα καταπολέ¬ 
μησης του Δάκου της Ελιάς κατά το έτος 2004 και το χρονι¬ 
κό διάστημα από 17.5.2004 μέχρι 30.11.2004 ως εξής. 

Απογευματινές Κυριακές 

ΕΙΔΙΚΟΤΗΤΑ_ώρες και εξαιρέσιμες ΣΥΝΟΛΟ 


1. Δ/ντής Δακοκτονίας 

2. Αναπληρωτής Δ/ντής 

260 

50 

310 

Δακοκτονίας 

130 

50 

180 

3. Επόπτης Δακοκτονίας 

390 

100 

490 

4. Λογιστής 

390 

100 

490 

5. Γραμματέας 

390 

100 

490 

ΣΥΝΟΛΟ 

1.560 

400 

1.960 


Οι ανωτέρω υπάλληλοι θα εργάζονται από Δευτέρα ως 
Παρασκευή και από ώρα 15η έως 22α και τις Κυριακές και 
εξαιρέσιμες από 9η έως 17η. 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Γ. Παπαγεωργίου με αναπλη¬ 
ρωτή τον Αν. Κολοβό. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα Κυ¬ 
βερνήσεως. 

Λιβαδειά, 7 Ιουνίου 2004 
Ο Νομάρχης 
ΚΛ. ΠΕΡΓΑΝΤΑΣ 

-♦- 

Αριθ. 14997 (8) 

Καθιέρωση υπερωριακής απασχόλησης υπαλλήλων του 
Δήμου Κομοτηνής, Ν. Ροδόπης. 

Ο ΔΗΜΑΡΧΟΣ ΚΟΜΟΤΗΝΗΣ 

Έχοντας υπόψη: 

1. Τις διατάξεις της παρ. 2 του άρθρου 106τουΝ. 1188/ 
1981 όπως έχουν τροποποιηθεί και συμπληρωθεί. 

2. Τις διατάξεις του άρθρου 12παρ. ΙΟτουΝ. 2503/1997. 

3. Τις διατάξεις του άρθρου 16 του Ν. 3205/2003. 

4. Την αριθ. 2/72757/0022/31.12.2003 εγκύκλιο του Γε¬ 
νικού Λογιστηρίου του Κράτους. 

5. Την αριθ. 2/62864/0022/28.1.2004 κοινή υπουργική 
απόφαση, όπως διορθώθηκε στο ΦΕΚ505/Β/5.3.2004. 

6. Την αριθ. 12/2002 απόφαση του Δημοτικού Συμβού¬ 
λιο υ, περί λειτο υ ργίας το υ Τ μήματος Καθαριότητας σε ει¬ 
κοσιτετράωρη βάση όλες τις ημέρες του μήνα. 

7. Το γεγονός ότι νέα αντικείμενα τα οποία μεταφέρθη¬ 
καν στον Δήμο μας δημιούργησαν επί πλέον υποχρεώσεις 
και οι αυξημένες ανάγκες στην καθαριότητα του Δήμου 
ιδιαίτερα κατά την περίοδο των εορτών και τους θερινούς 
μήνες, επιβάλλει την απασχόληση του προσωπικού των 
Διοικητικών - Οικονομικών, Τεχνικών Υπηρεσιών και Καθα¬ 
ριότητας πέραν του κανονικού ωραρίου, για την επίτευξη 
των στόχωντου Δήμου, αποφασίζουμε: 

1. Διαπιστώνουμε τις εποχικές, έκτακτες ή επείγουσες 
υπηρεσιακές ανάγκες υπερωριακής απασχόλησης των 
μονίμων υπαλλήλων του Δήμου 

2. Καθιερώνουμε την με αμοιβή εργασία πέραν του κα¬ 
νονικού ωραρίου κατά τις εργάσιμες, Κυριακές και εξαι¬ 
ρέσιμες ημέρες, μέχρι 31.12.2004 ως εξής: 


Προϊστάμενος Δ/νσης Διοικ. Οικον. 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ 

και Κοινών.Υπηρεσιών 

1 

300 

Προϊστάμενος Δ/νσης Κ.Ε.Π. 
Προϊστάμενος Δ/νσηςΤ εχνικών 

1 

400 

Υπηρεσιών και Περιβάλλοντος 

1 

300 

Τμήμα Διοίκησης και Προσωπικού 

2 (έκτων 

780 


οποίων 1 

(300 + 


που τηρείτο 
πρακτικά Δ.Σ. 

480) 

Τμήμα Δημοτικής Κατάστασης 

5 

1500 

Τμήμα Οικονομικό 

1 

300 

Τμήμα Ταμείου 

Τ μή ματα Τ εχνικών Έργων 

11 

3300 

και Πολεοδομίας Περιβάλλοντος 

13 

2300 

Τμήμα Καθαριότητας 

34 

6800 


3. Η κάλυψη της δαπάνης της υπερωριακής απασχόλη¬ 
σης βαρύνει αποκλειστικάτονπροϋπολογισμό του Δήμου 
και έχει εγγράφει πίστωση ύψους 43.200,00 ευρώ στους 
ΚΑΕ 10/113.1, 15/113.1,40/113.1,45/113.1 ΚΑΙ 55/113.1. 

4. Η απόφαση αυτή να δημοσιευθεί στην Εφημερίδατης 
Κυβερνήσεως, έχει δε αναδρομική ισχύ ένα μήνα από τη 
δημοσίευσή της. 

Κομοτηνή, 18 Μαΐου 2004 
Ο Δήμαρχος 

ΑΝΑΣΤΑΣΙΟΣ ΒΑΒΑΤΣΙΚΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 78/2004 (9) 

Καθιέρωση υπερωριακής εργασίας σε μόνιμους υπαλ¬ 
λήλους του Δήμου Ωλένης, Ν. Ηλείας έτους 2004. 

Ο ΔΗΜΑΡΧΟΣ ΩΛΕΝΗΣ Ν. ΗΛΕΙΑΣ 

Έχοντας υπόψη: 

Τις διατάξεις: 

1. Της παρ. 2 του άρθρου 106 του Ν. 1188/1981 «Κώ¬ 
δικας καταστάσεως προσωπικού ΟΤΑ», όπως τροπο¬ 
ποιήθηκαν και αντικαταστάθηκαν με την παρ. 15 του 
άρθρου 8του Ν. 2307/1995 (ΦΕΚ 113/τ.Α/15.6.1995 και 
την παρ. 10 του άρθρου 12 του Ν. 2503/1997 ΦΕΚ 
107/τ.Α/30.5.1997), σύμφωνα μετις οποίες η εξαιρετική 
ή απρόβλεπτη ή έκτακτη υπηρεσιακή ανάγκη για καθιέ¬ 
ρωση υπερωριακής εργασίας διαπιστώνεται με απόφα¬ 
ση του αρμόδιου για το διορισμό οργάνου με τους 
όρους και περιορισμούς που ισχύουν κάθε φορά για 
τους δημόσιους υπαλλήλους. 

2. Τις διατάξεις του Ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας του πυροσβεστι¬ 
κού και Λιμενικού Σώματος και άλλες συναφείς διατά¬ 
ξεις». 

3. Την 2/72757/0022/31.12.2003 εγκύκλιο του Υπ. Οικο¬ 
νομίας και Οικονομικών, που δίνει οδηγίες για την εφαρ¬ 
μογή των διατάξεων του ανωτέρω Νόμου. 

4. Το γεγονός ότι η συνένωση του Δήμου με δέκα έξη 
(16) Κοινότητες, δημιούργησε επιπλέον υποχρεώσεις, 
νέα αντικείμενα τα οποία μεταφέρθηκαν στον Δήμο μας, 
όπως η εφαρμογή διπλογραφικής μεθόδου, εκτέλεση 
επειγόντων Τεχνικών έργων, μηχανογράφηση δημοτολο¬ 
γίων, μητρώων αρρένων και εκλογικών καταλόγων και τή¬ 
ρηση αυτών, διαδικασίες έκδοσης και ανανέωσης αδειών 
παραμονής αλλοδαπών. 

5. Τις υπηρεσιακές ανάγκες όπως: 
α) Κανονικές άδειες υπαλλήλων 

β) Αυξημένες ανάγκες καλοκαιρινής περιόδου 
γ) Έλλειψη προσωπικού. 

6. Το ύψος της συνολικής δαπάνης της υπερωριακής 
εργασίας, που δεν μπορεί να υπερβείτο ύψος των εγγε¬ 
γραμμένων πιστώσεων του Προϋπολογισμού οικονονι- 
κού έτους 2004, αποφασίζουμε: 

1) Διαπιστώνουμε την εξαιρετική - απρόβλεπτη και 
έκτακτη ανάγκη υπερωριακής απασχόλησης (14) μονί¬ 
μων υπαλλήλων του Δήμου. 

2) Εγκρίνουμε υπερωριακή εργασία, για το χρονικό διά¬ 
στημα από 1.6.2004 μέχρι 31.12.2004, από ώρα 15.00 έως 
και ώρα 21.00, ως εξής: 

α) Διοικητικές Υπηρεσίες ώρες 2.520 
β) Οικονομικές Υπηρεσίες ώρες 1.800 
γ) Τεχνικές Υπηρεσίες ώρες 720. 

3) Η κάλυψη της δαπάνης της υπερωριακής απασχόλη¬ 
σης βαρύνει αποκλειστικά τον Προϋπολογισμό του Δή¬ 
μου, το ύψος της οποίας θα ανέλθει στο ποσό των 25.200 
ευρώ και έχει εγγράφει στον ΚΑ 05/113.1. 

4) Η απόφαση αυτή έχει αναδρομική ισχύ ένα μήνα από 
τη δημοσίευσή της. 

5) Η απόφασή μας αυτή θα ισχύσει από 1.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καράτουλα, 4 Ιουνίου 2004 

Ο Δήμαρχος 
ΚΩΝ/ΝΟΣ ΑΡΒΑΝΙΤΗΣ 


Αριθ. 5 (10) 

Καθιέρωση υπερωριακής απασχόλησης σε υπάλληλο 
της Κοινότητας Σαμαρίνας, Ν. Γρεβενών για το έτος 
2004. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΣΑΜΑΡΙΝΑΣ Ν. ΓΡΕΒΕΝΩΝ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/ 
1981, όπως τροποποιήθηκαν μετις διατάξεις του άρθρου 
8παρ. 15του Ν. 2397/1995 (ΦΕΚ 1135 Α/15.6.1995) καιτις 
όμοιες του άρθρου 12 παρ. 10 του Ν. 2503/1997 (ΦΕΚ 
107/τ.Α'/30.5.1997) σύμφωνα μετις οποίες η εξαιρετική ή 
απρόβλεπτη ή έκτακτη υπηρεσιακή ανάγκη για καθιέρω¬ 
ση υπερωριακής εργασίας διαπιστώνεται με απόφαση 
του αρμοδίου προς τον διορισμό οργάνου με τους όρους 
και περιορισμούς που ισχύουν κάθε φορά για τους δημο¬ 
σίους υπαλλήλους. 

2. Τις διατάξεις του άρθρου 18 του Ν. 2470/1997 (ΦΕΚ 
40/τ.Α'/31.3.1997) «Αναμόρφωση μισθολογίου προσωπι¬ 
κού Δημόσιας Διοίκησης και άλλες συναφείς διατάξεις». 

3. Την ερμηνευτική (Ν. 2470/1997) αριθ. 2030771/4262/ 
0022/24.4.1997 εγκύκλιο του Γενικού Λογιστηρίου του 
Κράτους. 

4. Την ερμηνευτική (Ν. 2470/1997) αριθ. 27503/3.7.1997 
εγκύκλιο του Υπουργείου Εσωτερικών Δημόσιας Διοίκη¬ 
σης και Αποκέντρωσης. 

5. Την αριθ. 2022941/2297/0022/7.4.1998 ερμηνευτική 
εγκύκλιο του Γ ενικού Λογιστηρίου του Κράτους. 

6. Το γεγονός ότι στον προϋπολογισμό τους έτους 
υπάρχει γραμμένη πίστωση στον Κ.Α. 05.11.113.1 

7. Το γεγονός ότι στην Κοινότητά μας, υπάρχει κενή ορ¬ 
γανική θέση από το έτος 1990. 

8. Την ανάγκη αντιμετώπισης εκτάκτων και απρόβλε¬ 
πτων υπηρεσιακών αναγκών της Κοινότητας (επειγου- 
σών) και συγκεκριμένα: α) Αυξημένη οικοδομική δραστη¬ 
ριότητα με όλες τις παρεπόμενες ενέργειες, όσον αφορά 
την γραφειοκρατική διαδικασία κλπ. β) αυξημένες ανά¬ 
γκες οργάνωσης του γραφείου σε εφαρμογή των διατά¬ 
ξεων του Ν. 2539/1997 κ.λ.π. Μηχανοργάνωση της Κοινό¬ 
τητας κλπ. Εκλογικοί κατάλογοι πλέον, με βάση τα δημο¬ 
τολόγια κ.λ.π. Μητρώα Αρρένων, Φορολογικοί κατάλογοι, 
φορολογικά δικόγραφα, δικαστικές κλήσεις, κτηνοτροφι- 
κά θέματα, και διάφορα άλλα πάρα πολλά θέματα κ.λ.π., 
αποφασίζουμε: 

1. Καθιερώνουμε για το χρονικό διάστημα που αρχίζει 
ένα μήνα πριν τη δημοσίευση της απόφασης στην Εφημε¬ 
ρίδα της Κυβερνήσεως έως και 31.12.2004, υπερωριακή 
απασχόληση απογευματινή και εξαιρέσιμων ημερών με 
αμοιβή σε υπάλληλο της Κοινότητας πέραντου κανονικού 
ωραρίου για την κάλυψη αναγκών λειτουργίας των διοι¬ 
κητικών υπηρεσιών της Κοινότητας. 

2. Η σχετική δαπάνη που θα προκληθεί δεν μπορεί να 
υπερβεί την πίστωση που είναι γραμμένη στον προϋπο¬ 
λογισμό και στον Κ.Α. 05/113.1, ύψους 2.800,00 ευρώ. 

3. Γιατην απασχόληση του υπαλλήλου θα συνταχθεί ει¬ 
δικός πίνακας με το σύνολο των ωρών και ημερών απα¬ 
σχόλησης (αργίες, Σαββατοκύριακα κ.λ.π.) Ο πίνακας θα 
συνοδεύει το χρηματικό ένταλμα. 

4. Η απασχόληση δεν μπορεί να υπερβεί τις 40 ώρες το 
μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σαμαρίνα, 2 Ιανουάριου 2004 

Ο Πρόεδρος 
ΚΩΝ/ΝΟΣ ΤΖΗΜΑΣ 

Αριθ. 96 (11) 

Καθιέρωση υπερωριακής εργασίας των υπαλλήλων της 
Κοινότητας Πενταλόφου, Ν. Κοζάνης γιατο έτος 2004. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΠΕΝΤΑΛΟΦΟΥ ΚΟΖΑΝΗΣ 

Έχοντας υπόψη: 

1. Τις διατάξεις του άρθρου 100 του Π.Δ/τος 410/1995 
(ΔΚΚ). 

2. Τις διατάξεις του άρθρου 18του Ν. 2470/1997 όπως 
αντικαταστάθηκαν από τις διατάξεις του άρθρου 15 του 
Ν. 2592/1998 και τροποποιήθηκαν από το Ν. 3205/2003 
(ΦΕΚ297Α/23.12.2003. 

3. Την αριθμ. 2/72757/0022/31.12.2003 εγκύκλιο του 
Γ.Λ.Κ. σχετικά με την εφαρμογή του Ν. 3205/2003. 

4. Τις διατάξεις του άρθρου 12 παρ. 10 του Ν. 2503/ 
1997, καθώς και του άρθρου 16του Ν. 3205/2003 σύμ¬ 
φωνα με τις οποίες η όλως εξαιρετική ή έκτακτη υπη¬ 
ρεσιακή ανάγκη για την καθιέρωση υπερωριακής ερ¬ 
γασίας διαπιστώνεται με απόφαση του αρμοδίου για 
το διορισμό οργάνου με τους όρους , τους περιορι¬ 
σμούς και τη διαδικασία των γενικών διατάξεων που 
ισχύουν κάθε φορά για τους δημοσίους υπαλλήλους 
και με την επιφύλαξη των διατάξεων του άρθρου 109 
του Ν. 1188/1981. 

5. Το γεγονός ότι για την ομαλή και απρόσκοπτη λει¬ 
τουργία των υπηρεσιών της Κοινότητας είν ανάγκη όπως 
καθιερωθεί υπερωριακή εργασία με αμοιβή πέρα από το 
κανονικό ωράριο κατά τις απογευματινές ώρες από 
1.1.2004 έως 31.12.2004 για την αντιμετώπιση εκτάκτων 
και απρόβλεπτων αναγκών που δεν είναι δυνατόν να κα¬ 
λυφθούν μέσα στο κανονικό ωράριο εργασίας όπως: Κα¬ 
τάρτιση προϋπολογισμού και τεχνικού προγράμματος, 
διαδικασία έκδοσης αδειών παραμονής αλλοδαπών, ερ¬ 
γασίες Ταμειακής Υπηρεσίας. 

6. Το γεγονός ότι οι μόνιμοι υπάλληλοι της Κοινότητας 
μας είναι δύο (2). 

7. Το γεγονός ότι στον προϋπολογισμό της Κοινότητας 
μας οικονομικού έτους 2004 για υπερωρίακη απασχόλη¬ 
ση του προσωπικού έχει εγγράφει πίστωση στους παρα¬ 
κάτω κωδικούς αριθμούς: 

α) Κ.Α.Ε. 05/113.1 πίστωση 4.500,00 ΕΥΡΩ 

β) Κ.Α.Ε. 05/113.9 πίστωση 2.000,00 ΕΥΡΩ, αποφασί¬ 
ζουμε: 

Εγκρίνουμε την καθιέρωση υπερωριακής εργασίας κα¬ 
τά τις απογευματινές ώρες για το χρονικό διάστημα που 
αρχίζει ένα μήνα πριν τη δημοσίευση της απόφασης στην 
Εφημερίδα της Κυβερνήσεως έως 31.12.2004 σύμφωνα 
με τις διατάξεις του άρθρου 16 του Ν. 3205/2003. Ειδικό¬ 
τερα θα εργασθούν με αμοιβή πέρα από το κανονικό ωρά¬ 
ριο εργασίας οι υπάλληλοι του κλάδου: 

ΚΑΤΗΓΟΡΙΑ ΔΕ 

1. ΚΛΑΔΟΣ ΔΕ 1 Διοικητικού, άτομα 2 

Η υπερωριακή απασχόληση των προαναφερόμενων 
μονίμων υπαλλήλων δεν θα υπερβαίνει τις εξήντα (60) 
ώρες συνολικά το μήνα για κάθε υπάλληλο ενώ η σχετική 
δαπάνη δεν θα υπερβαίνει κατά μήνα το ένα δωδέκατο 
της εγγεγραμμένης πίστωσης σύμφωνα με τις διατάξεις 
του άρθρου 16 του Ν. 3205/2003. 

Η βεβαίωση του κατά μήνα υπερωριών των υπαλλήλων 
θα γίνεται από τον Πρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πεντάλοφος, 28 Ιανουάριου 2004 

Ο Πρόεδρος 
ΓΕΩΡΓΙΟΣ ΚΑΡΟΥΤΑΣ 


Αριθ. 3 (12) 

Καθιέρωση υπερωριακής απασχόλησης υπαλλήλων του 
Αθλητικού Κέντρου του Δήμου Σοφάδων, Ν. Καρδί¬ 
τσας για το έτος 2004. 

Ο ΠΡΟΕΔΡΟΣ ΤΟΥ ΑΘΛΗΤΙΚΟΥ ΚΕΝΤΡΟΥ 
ΔΗΜΟΥ ΣΟΦΑΔΩΝ Ν. ΚΑΡΔΙΤΣΑΣ 

Έχοντας υπόψη: 

1. Τις διατάξεις του υπ’ αριθμ. 2/6283/0022/11.3.2004 
εγγράφου του Γενικού Λογιστηρίου του Κράτους, Διεύ¬ 
θυνση Μισθολογίου, που αφορά τις διατυπώσεις δημο¬ 
σιότητας κανονιστικών αποφάσεων ΟΤΑ Α' Βαθμού. 

2. Τις σχετικές εγκυκλίουςτου Γ.Λ.Κ. και σύμφωνα με το 
άρθρο 6 του Νόμου 3205/2003. 

3. Τις ανάγκες των υπηρεσιών του Αθλητικού Κέντρου 
Δήμου Σοφάδων το οποίο παρουσιάζει τις Κυριακές που 
είναι ημέρες αργίας μεγάλη δραστηριότητα σε αγώνες 
ποδοσφαίρου, προγράμματα μαζικού Αθλητισμού κ.λ.π. 

4. Τις διατάξειςτου υπ’ αριθ. 4087/30.3.2004 εγγράφου 
της Περιφέρειας Θεσσαλίας που τα όρια υπερωριακής 
εργασίας για την τήρηση των πρακτικών των συνεδριάσε- 
ωντου συμβουλίου του Αθλητικού Κέντρου. 

5. Ο Δήμαρχος Σοφάδων Τηλέμαχος Πόπωτας με την 
αριθ. 1/2003 απόφασή του με θέμα ορισμός Προέδρου του 
Ν.Π.Δ.Δ., Αθλητικό Κέντρο Δήμου Σοφάδων όρισε τον Πα- 
πάρα Κων/νο, Δημοτικό Σύμβουλο, ως Πρόεδρο του Διοικη¬ 
τικού Συμβουλίου του Αθλητικού Κέντρου Δήμου Σοφάδων. 

6. Το γεγονός ότι προκαλείται δαπάνη η οποία θα καλυ¬ 
φθεί από τον ΚΑ.05.113.1 

α) «Αποζημίωση για υπερωριακή εργασία» και 
ΚΑ.05.113.1 

β) «Αποζημίωση λόγω συμμετοχής σε συμβούλια» του 
προϋπολογισμού του Αθλητικού Κέντρου Δήμου Σοφά¬ 
δων οικ. έτους 2004 ύψους 4.500 ευρώ, αποφασίζει: 

1. Την συγκρότηση συνεργείου από δύο (2) μονίμους 
υπαλλήλους για την απασχόλησή τους κατά τις ημέρες 
αργίας και Κυριακών και ορισμού ενός υπαλλήλου για την 
τήρηση των πρακτικών των συνεδριάσεων του Διοικητι¬ 
κού Συμβουλίου, γιατο έτος 2004. 

2. Η δε αμοιβή τους θα γίνεται κάθε έξι μήνες σύμφωνα 
με τις σχετικές εγκυκλίους του Γ.Λ.Κ., και σύμφωνα με το 
Νόμο 3205/2003. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σοφάδες, 3 Μάίου 2004 

Ο Πρόεδρος 
ΚΩΝ/ΝΟΣ ΠΑΠΑΡΑΣ 

-♦- 

Αριθ. 3/2004 (13) 

Καθιέρωση υπερωριακής απασχόλησης σε υπαλλήλους του 
Α'Δημοτικού Παιδικού Σταθμού Μεγάρωνγιατο έτος 2004. 

Ο ΠΡΟΕΔΡΟΣ ΤΟΥ Δ.Σ. ΤΟΥ Α'ΔΗΜΟΤΙΚΟΥ 
ΠΑΙΔΙΚΟΥ ΣΤΑΘΜΟΥ ΜΕΓΑΡΩΝ 

Έχοντας υπόψη: 

1. Τις διατάξεις του άρθρου 114του Π.Δ. 410/1995 περί 
αρμοδιοτήτων Προέδρου. 

2. Τις διατάξειςτου άρθρου 106παρ.2τουΝ. 1188/1981 
όπως τροποποιήθηκε με τις διατάξεις της παρ. 10 του άρ¬ 
θρου 12τουΝ. 2503/2003. 

3. Τις διατάξειςτου άρθρου 16του Ν. 3205/2003. 

4. Το γεγονός ότι στον Α' Δ.Π.Σ. Μεγάρων υπηρετούν 
δύο (2) μόνιμοι υπάλληλοι οι οποίοι αμείβονται σύμφωνα 
με τον Ν. 3205/2003. 

5. Το γεγονός ότι και στον προϋπολογισμό οικ. έτους 2004 
υπάρχει εγγεγραμμένη πίστωση στον Κ.Α. 05.113.1 «Απο¬ 
ζημίωση για υπερωριακή εργασία» ύψους 1.100,00 ευρώ. 

6. Την ανάγκη έγκαιρου προγραμματισμού της υπερω- 
ριακής εργασίας των μονίμων υπαλλήλων του παιδικού 
σταθμού, για την αντιμετώπιση εκτάκτων και επειγουσών 
υπηρεσιακών αναγκών, αποφασίζουμε: 

Καθορίζουμε υπερωριακή απασχόληση για τους δύο (2) 
τακτικούς υπαλλήλους του Α' Δ.Π.Σ. Μεγάρων κατηγορίας 
ΤΕ Βρεφονηπιοκομίας για το έτος 2004 μέχρι εξήντα (60) 
ώρες απογευματινής υπερωριακής απασχόλησης μηνιαίως. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΧΙΛΛΕΑΣ ΚΟΥΡΜΠΕΤΗΣ 

- ♦ - 

Αριθ. 36 (14) 

Καθιέρωση υπερωριακής εργασίας υπαλλήλων του Παι¬ 
δικού και Βρεφικού Σταθμού Δήμου Χίου από 1.4.2004 
έως 31.12.2004. 

Η ΠΡΟΕΔΡΟΣ ΤΟΥΔ.Σ. ΤΟΥ ΠΑΙΔΙΚΟΥ 
ΚΑΙ ΒΡΕΦΙΚΟΥ ΣΤΑΘΜΟΥ ΔΗΜΟΥ ΧΙΟΥ 

Έχοντας υπόψη: 

1. Τιςδιατάξειςτηςπαρ3του άρθρου 15του Ν. 2592/1998. 

2. Τις διατάξεις του Ν. 2503/1997 αρθρ. 12παρ. 10. 

3. Την εγκύκλιο 2022941/0022/1998 Υπ. Οικονομικών. 

4. Το άρθρο 16 του Ν. 3205/2003 (ΦΕΚ 297Α) για υπε- 
ρωριακή εργασία. 

5. Τιςδιατάξειςτου Π.Δ. 410/1995 αρθ. 302 παρ. 2,37 παρ. 3. 

6. Την αριθμ. 17/2003 απόφαση του Δημοτικού Συμβου¬ 
λίου του Δήμου Χίου με την οποία τοποθετήθηκε η Κλειώ 
Πίππη - Αντωνακούδη ως Πρόεδρος του Διοικητικού Συμ¬ 
βουλίου του Παιδικού και Βρεφικού Σταθμού Δήμου Χίου. 

7. Την ανάγκη να καθιερωθεί υπερωριακή απασχόληση 
πέραν του ωραρίου τους για γραφική εργασία, προτείνει 
να μην υπερβαίνει τις 60 ώρες μηνιαίως από 1.4.2004 έως 
και 31.12.2004, αποφασίζει: 

Αναθέτει σε δύο (2) υπαλλήλους την γραφική εργασία 
πέραν του ωραρίου τους και προτείνει αυτές να μην υπερ¬ 
βαίνουν τις 60 ώρες μηνιαίως και η υπερωριακή απασχό¬ 
ληση έως και 31.12.2004. 

Προτείνει η καταβολή των υπερωριών των υπαλλήλων 
να γίνει ύστερα από βεβαίωση της αρμόδιας υπηρεσίας 
τους για την πραγματοποίηση της συγκεκριμένης υπερω- 
ριακής απασχόλησης. Το ποσό που θα διατεθεί για την 
ανωτέρω υπερωριακή εργασία ανέρχεται στο ύψος των 
τεσσάρων χιλιάδων τετρακοσίων εξήντα πέντε ευρώ 
(4.465,00) και αφορά τον Κ.Α. 113.1 του προϋπολογισμού 
ΟΕ 2004 όπου έχει προβλεφθείτο ανωτέρω ποσό. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 1 Απριλίου 2004 
Η Πρόεδρος 

ΚΛΕΙΩ ΠΙΠΠΗ - ΑΝΤΩΝΑΚΟΥΔΗ 
-♦- 

Αριθ. 1047 (15) 

Μεταφορά φοιτητών και υποψηφίων διδακτόρων των μετα- 
φερθέντωντμημάτωντου Αριστοτελείου Πανεπιστημίου 
Θεσσαλονίκης στο Πανεπιστήμιο Δυτικής Μακεδονίας. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Π.Δ. 92/7.4.2003 (ΦΕΚ 83/11.4.2003) 
«Ίδρυση Πανεπιστημίου Δυτικής Μακεδονίας». 


2) Τις διατάξεις του άρθρου 13 παρ. 52 του Ν. 3149/ 
2003 (ΦΕΚ 141/10.6. 2003 τ.Α'), «Εθνική Βιβλιοθήκη της 
Ελλάδας και άλλες διατάξεις». 

3) Την Υπουργική απόφαση αριθμ. 13488/α/Β1/ 
23.12.2003 (ΦΕΚ 1975/31.12.2003 τ.Β') «Μεταφορά Τμη¬ 
μάτων του Αριστοτελείου Πανεπιστημίου Θεσσαλονίκης 
στο Πανεπιστήμιο Δυτικής Μακεδονίας» (που έγινε σύμ¬ 
φωνα με τις διατάξεις του άρθρου 13 παρ. 52 του Ν. 
3149/2003 (ΦΕΚ 141/10.6.2003τ.Α'). 

4) Τις διατάξεις των Π.Δ. 544/10.10.1989 «Ίδρυση Παι¬ 
δαγωγικού Τμήματος Δημοτικής Εκπαίδευσης στο Αρι- 
στοτέλειο Πανεπιστήμιο Θεσσαλονίκης με έδρα την Φλώ¬ 
ρινα» (ΦΕΚ 231/1989 τ.Α'), Π.Δ. 99/22.3.1993» Ίδρυση 
Παιδαγωγικής Σχολής Νηπιαγωγών στο Αριστοτέλειο 
Πανεπιστήμιο Θεσσαλονίκης με έδρα την Φλώρινα» (ΦΕΚ 
46/2.4.1993 τ.Α'), Π.Δ. 203/6.9.1999 «Ίδρυση Τμήματος 
Βαλκανικών Σπουδών στο Αριστοτέλειο Πανεπιστήμιο 
Θεσσαλονίκης με έδρα την Φλώρινα» (ΦΕΚ 179/1999 τ.Α') 
και Π.Δ. 203/6.9.1999 «Ίδρυση Τμήματος Μηχανικών Δια¬ 
χείρισης Ενεργειακών Πόρων στο Αριστοτέλειο Πανεπι¬ 
στήμιο Θεσσαλονίκης με έδρα την Κοζάνη» (ΦΕΚ 179/ 
1999 τ.Α') 

5) Τα έγγραφα αριθμ. 219/2.3.2004, 218/2.3.2004, 
246/ 2.4.2004, 258/2.3.2004, 412/22.3.2004 των παρα¬ 
πάνω Τμημάτων του Πανεπιστημίου Δυτικής Μακεδο¬ 
νίας, διαπιστώνουμε: 

Ότι στις 31.12.2003 στα Τμήματα Παιδαγωγικό Δημοτι¬ 
κής Εκπαίδευσης (Φλώρινα), Παιδαγωγικό Νηπιαγωγών 
(Φλώρινα), Βαλκανικών Σπουδών (Φλώρινα) και Μηχανι 
κών Διαχείρισης Ενεργειακών Πόρων (Κοζάνη), (που με¬ 
ταφέρθηκαν από το Αριστοτέλειο Πανεπιστήμιο Θεσσα¬ 
λονίκης στο Πανεπιστήμιο Δυτικής Μακεδονίας), ήταν εγ¬ 
γεγραμμένοι οι παρακάτω φοιτητές (προπτυχιακοί και 
μεταπτυχιακοί) καθώς και οι υποψήφιοι διδάκτορες, οι 
οποίοι μεταφέρονται από 1.1.2004 στο Πανεπιστήμιο Δυ¬ 
τικής Μακεδονίας συνεχίζοντας και ολοκληρώνοντας κα¬ 
νονικά τις σπουδές τους. 

Οι μεταφερόμενοι κατά Τμήμα είναι οι εξής: 

1. ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ 
ΠΑΙΔΑΓΩΓΙΚΗΣ ΣΧΟΛΗΣ (Φλώρινα) 

Μεταφέρονται 330 φοιτητές, 75 μεταπτυχιακοί φοιτη¬ 
τές και εικοσιδύο (22) υποψήφιοι διδάκτορες. 

2. ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ ΠΑΙΔΑΓΩΓΙ¬ 
ΚΗΣ ΣΧΟΛΗΣ (Φλώρινα) 

Μεταφέρονται 330 φοιτητές και δώδεκα (12) υποψήφι¬ 
οι διδάκτορες 

3. ΤΜΗΜΑ ΒΑΛΚΑΝΙΚΩΝ ΣΠΟΥΔΩΝ (Φλώρινα) 

Μεταφέρονται 589 φοιτητές και τέσσερις (4) υποψήφι¬ 
οι διδάκτορες 

4. ΜΗΧΑΝΙΚΩΝ ΔΙΑΧΕΙΡΙΣΗΣ ΕΝΕΡΓΕΙΑΚΩΝ ΠΟΡΩΝ 
(Κοζάνη) 

Μεταφέρονται 492 φοιτητές και δέκα (10) υποψήφιοι δι¬ 
δάκτορες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 14 Μάίου 2004 

Ο Πρόεδρος 
ΧΡΗΣΤΟΣ ΜΑΣΣΑΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




